ባለፉት ሁለት ዓመታት በአገራችን ሰላም ላይ አደጋ ተጋርጦ የነበረ ቢሆንም የተፈጠሩት ችግሮች እንደአገር የተመዘገበውን ድልና ውጤት አያደበዝዘውም ብለዋል፡፡ ከነበርንበት ሀገራዊ ቀውስ ተላቀን ሰላምና መረጋጋት በአስተማማኝ መሠረት እንዲቀጥል መንግስት እና ህዝብ አንድ ላይ ሆነን የአዲስ ምዕራፍ ጉዞ በጀመርንበት ወቅት የምናከብረው በዓል መሆኑን ገልጸዋል፡፡ በህዝባችን አርቆ አሳቢነት ትግል በተደረገው የአመራር ሽግሽግ ከወዲሁ ለውጥ መታየቱን ገልጸዋል፡፡ ከዚህ አንጻር የሰብዓዊ መብት ጥሰቶችን ለመከላከል፣ በአገራችን ሰላም እንዲወርድ፣ ይቅርታ የማድረግ፣ እስረኞችን የመፍታትና ክሶችን ማቋረጥ፣ ሙስናን እና ኮንተሮባንድ የመታገሉ ጥረት ሊጠቀስ ይችላል ብለዋል፡፡